Klaipėdos apskritis

Klaipėdos apskritis – 1995–2010 m. valstybinio lygmens administracinis teritorinis vienetas Vakarų Lietuvoje, vienintelė, kurios krantus skalauja Baltijos jūra ir Kuršių marios.

Ribojasi su Tauragės ir Telšių apskritimis, taip pat su Rusijos Kaliningrado sritimi ir Latvija. Centras – Klaipėda.

Istorija 

Istorinė Klaipėdos apskritis, vokiškai dar žinoma kaip , egzistavo 1752–1950 m. dabartinėje vakarų Lietuvoje, su centru Klaipėdoje, ir jos priklausomybė bei teritorija keletą kartų keitėsi.

1994 m. liepos 19 d. Lietuvos Respublikos Seimas priėmė įstatymą „Dėl LR teritorijos administracinių vienetų ir jų ribų“, kuriuo Lietuvoje iki tol galiojusio rajoninio suskirstymo pagrindu buvo įsteigta 10 naujų apskričių, tarp jų ir Klaipėdos apskritis. Jos teritoriją sudarė Skuodo rajono, Kretingos rajono, Palangos miesto, Neringos miesto, Klaipėdos miesto, Klaipėdos rajono ir Šilutės savivaldybės. 1999 m. dalyje Šilutės savivaldybės teritorijos įkurta nauja Pagėgių savivaldybė, kurios teritorija įjungta į Tauragės apskritį. Apskrities teritorija 1994–1999 m. buvo 5746 km², nuo 1999 m. – 5209 km².

1994 m. gruodžio 15 d. Lietuvos Respublikos Seimas priėmė Lietuvos Respublikos apskrities valdymo įstatymą. Pagal jį apskrities valdytoją skiria ir atleidžia Vyriausybė Ministro Pirmininko teikimu. Apskrities valdytojas turi pavaduotoją, kurį skiria ir atleidžia Ministras Pirmininkas apskrities valdytojo teikimu. 1997 m. sausio 9 d. Lietuvos Respublikos Vyriausybės nutarimu Nr.3 Lietuvos Respublikos apskrities valdytojo institucija reorganizuota į Lietuvos Respublikos apskrities viršininko instituciją.

1995 m. gruodžio 15 d. Apskrities valdymo įstatymas numatė, jog pagrindiniai Apskrities valdytojo uždaviniai yra:
 1. Įgyvendinti valstybės politiką socialinio aprūpinimo, švietimo, kultūros, sveikatos priežiūros, teritorijos planavimo, paminklotvarkos, žemės naudojimo ir apsaugos bei žemės ūkio, aplinkos apsaugos ir kitose srityse, vykdyti apskrityje valstybines ir tarpregionines programas;
 2. Koordinuoti apskrityje esančių ministerijų ir kitų Vyriausybės institucijų struktūrinių padalinių veiklą, taip pat derinti savivaldos vykdomų institucijų veiklą, įgyvendinant regionines programas;
 3. Numatyti prioritetines apskrities raidos kryptis ir rengti programas.

2004 m. patvirtintas Klaipėdos apskrities herbas. 2010 m. liepos 1 d. panaikinta apskrities administracija, jos funkcijos perduotos savivaldybėms ir ministerijoms, o pati apskritis liko kaip teritorinis vienetas.

Savivaldybės 
Klaipėdos apskrities teritorijoje yra 7 savivaldybės:
 Klaipėdos miesto savivaldybė
 Neringos miesto savivaldybė
 Palangos miesto savivaldybė
 Klaipėdos rajono savivaldybė
 Kretingos rajono savivaldybė
 Skuodo rajono savivaldybė
 Šilutės rajono savivaldybė

Miestai 
Apskrityje yra 9 miestai, iš kurių didžiausi yra:
 Klaipėda
 Kretinga
 Šilutė
 Gargždai
 Palanga
 Skuodas

Gyventojai

Tautinė sudėtis

Tarptautinis bendradarbiavimas 
  Kaliningrado sritis, Rusija
  Varmijos Mozūrų vaivadija, Lenkija
  Frederiksborgo apskritis, Danija
  Blekingės lėnas, Švedija
  Mykolajivo sritis, Ukraina
  Nordlando apskritis, Norvegija
  Odesos sritis, Ukraina
  Vakarų Pamario vaivadija, Lenkija

Apskrities viršininkai 
 1995 m. balandžio 24 d. – 1997 m. gegužės 8 d. – Jurgis Aušra (apskrities valdytojas)
 1997 m. sausio 15 d. – 2000 m. lapkričio 15 d. – Laisvūnas Kavaliauskas
 2000 m. gruodžio 27 d. – 2005 m. gruodžio 30 d. – Virginija Lukošienė
 2006 m. sausio 16 d. – 2008 m. gruodžio 15 d.Vytautas Rinkevičius
 nuo 2008 m. gruodžio 24 d. – Arūnas Burkšas

Vyriausybės atstovai apskrityje 
 1995–1998 m. Giedrius Petružis
 1998–2003 m. Vigantas Žala
 nuo 2003 m. Kristina Vintilaitė

Šaltiniai

Nuorodos 

 Apskrities tinklalapis